cyanic-selkie/wikianc huggingface dataset:
Buelinjet engfly
Utseende
Et lite til middelsstort (vingespenn 25 - 28 mm), kraftig, mørkgrått nattfly. Arten ligner mye på de andre Oligia-artene, og det kan være nødvendig å dissekere ut kjønnsorganene for å bestemme disse artene med sikkerhet. Et vanligvis brukbart, ytre kjennetegn på buelinjet engfly er at ytre mellomlinje, som danner grensen mellom forvingens mørke og lyse del, er tydelig buet nær bakkanten. Forkroppen og forvingen er mørkgrå, forvingens ytre tredjedel vanligvis lysgrå, men helt mørke individer (som den avbildet i taksoboksen) forekommer relativt hyppig. Ytre mellomlinje er S-formet uten noe rettlinjet segment. Indre mellomlinje (tverrlinje ca. 1/3 ut i vingen) er synlig som en kommaformet, hvit tegning i vingens bakre del, usynlig i den fremre. Nyre- og ringmerkene er markerte, men ikke særlig påfallende nær fremkanten i vingens midtfelt. Bakvingen er nokså mørkt grå.
Levevis
Arten finnes i ulike åpne områder. Larvene utvikler seg på røttene og den nedre del av stenglene til ulike grasarter (Poaceae). De voksne sommerfuglene flyr i juni – august.
Utbredelse
Buelinjet engfly er utbredt i hele Europa og i det nordlige Asia østover til Altajfjellene. I Norge er den vanlig på Sørlandet og på Østlandet nord til Vågå i Oppland, mer sjelden på Vestlandet.
Landsbergis
Landsbergis er et litauisk etternavn. Det stammer fra det tyske navnet Landsberg, og kan oversettes til Žemkalnis på litauisk. Landsbergis navneformen for menn, og er henholdsvis Landsbergienė eller Landsbergytė for gifte og ugifte kvinner.
Fremtredende personer med etternavnet
NM i mangekamp 1952
NM i mangekamp 1952 var en del av NM i friidrett 1952.
Det ble konkurrert i femkamp og tikamp for menn og trekamp for kvinner. Mesterskapene i trekamp og femkamp ble arrangert i Stavanger 15. juni. Mesterskapet i tikamp ble arrangert i Odda 20.-21. september.
Trekamp
Kun 2 deltagere.
Ciara Mageean
Ciara Mageean (født 12. mars 1992) er en irsk friidrettsutøver som konkurrerer i mellomdistanseløp.
Hun representerte Irland under Sommer-OL 2016 i Rio de Janeiro, der hun ble utslått i semifinalen på 1500 meter.
I 2021 representerte hun Irland på øvelsen 1500 meter under Sommer-OL 2020 arrangert i Tokyo der hun løp forsøksheat, men ikke kvalifiserte seg til semifinalen.
Sergej Volkov (langrennsløper)
Sesongene 2016/17 og 2017/18
Volkov debuterte i Osteuropa Cup i langrenn i desember 2016, men fikk ingen poeng i Osteuropa Cup i langrenn 2016/17. Under det russiske juniormesterskapet i langrenn i 2018 kom han på 41.-plass på sprinten og 40.-plass på 10 km fri teknikk.
Sesongen 2018/19
Han deltok i Vinter-EYOF 2019 (European Youth Olympic Winter Festival), og fikk der bronse på sprinten, bak Andreas Bergsland fra Norge og Artem Maksimov fra Russland, og han fikk også sølv på 4 x 5 km miksstafett. Han ble nummer elleve på sprinten og nummer 22 på 10 km klassisk under det russiske juniormesterskapet i 2019, og han fikk sølv på 30 km under det russiske mesterskapet i langrenn i mars, kun slått av Artem Vasiljev.
Sesongen 2019/20
Under Junior-VM på ski 2020 kom Volkov på fjerdeplass på sprinten. Han kom på 18.-plass på 30 km fri teknikk, og deltok også på det russiske stafettlaget som kom på sjetteplass på 4 x 5 km stafett.
Stålmål
Stålmål, eller stålskiver, også kalt selvanviser, er blinker for skytevåpen laget i herdet (martensittisk) stål, og brukes blant annet i westernskyting, dynamisk sportsskyting og langholdsskyting. De er populære både til trening og konkurranse grunnet umiddelbar tilbakemelding i lyd på om man treffer, og man kan se at kulen blir pulverisert og skiven rører på seg. Hengende eller selv-gjenreisende stålmål har også fordelen med at man ikke trenger å gå frem for å lappe, og passer derfor fint på skytebaner som ellers har elektroniske skiver slik at man slipper avbrudd i skytingen for å anvise.
Sergej Volkov (langrennsløper)
Sesongen 2020/21
Etter flere topp 20-plasseringer i Osteuropa Cup i langrenn 2020/21, med en 12.-plass på sprint som beste enkeltresultat, endte han på 70.-plass totalt med 47 poeng i denne kontinentalcupen i langrenn. Han kom på 16.-plass på 30 km og 17.-plass på sprinten under Junior-VM i friidrett 2021, og han deltok på det russiske laget som kom på fjerdeplass på 4 x 5 km stafett. Under det russiske juniormesterskapet ble hans beste resultat en andreplass på sprint, og han kom på 20.-plass på 15 km og 28.-plass på sprinten under det russiske mesterskapet i langrenn.
Stålmål
Forholdsregler mot rikosjett
Dersom man tar korrekte forholdsregler er rikosjettfaren ved skyting på stålmål ekstremt liten. Materialvalg på skive og kule er viktig, og man må skyte noenlunde vinkelrett på skiven for at kulen skal pulveriseres og ikke rikosjettere. Noen vinkler også platen litt nedover for at eventuell rikosjett skal gå mot bakken.
Sergej Volkov (langrennsløper)
Sesongen 2021/22
Den 15. november 2021 vant han sitt første renn i Osteuropa Cup, og han fikk også flere andre pallplasseringer denne sesongen, så han endte på niendeplass totalt i Osteuropa Cup i langrenn 2021/22. ¨ Den 19. januar testet han positivt for doping, og ble utestengt i seks måneder. Han skal ha testet positivt i forbindelse med bruk av nesespray mot allergi.
Stålmål
Materialvalg
Av sikkerhetsgrunner må stålskiver lages av herdet stål, ettersom det er mer motstandsdyktig mot plastisk deformasjon. Herdet stål bør ha en Brinellverdi på 500, og kan også fåes i rustfrie varianter. Den amerikanske stålskiveprodusenten Shooters Element sier at de kun bruker plater med hardhet over 500, oftest mellom 515-540, men ifølge dem vil platene bli for sprø dersom man går høyere enn dette. AR500 er et vanlig merkenavn i USA på herdet stål, mens i Norge finnes blant annet merkene Hardox, Domeks, Armox og Weldox i ulike tykkelser og Brinellverdier. Slitestål er et annet navn for herdet stål, og fås også med ulike hardheter.
Vanlig stål bør ikke brukes fordi det er for mykt, og man vil enten skyte gjennom platene eller danne krater hvorpå kulen blir fjæret og ført tilbake, svært ofte med stor kraft. Det kan derfor være farlig å bruke skiver av vanlig stål, og selv tykke plater (10 mm) får krater og blir fort ødelagte. Unntaket er med kaliber .22 LR som ofte kan skytes på skiver av vanlig mykt stål grunnet lav utgangsenergi og gjennomtrengningskraft.
Bearbeidelse
Mange mekaniske verksteder har utstyr til å lage stålskiver i herdet stål. Plasmakuttere kan brukes til å kutte herdet stål, mens vinkelsliper eller vanlig sveising derimot ødelegger herdingen. Det trengs også harde bor for å bore hull.
Tykkelse og avstand til skivene
Tykkelsen på skiven avhenger av avstanden man skal skyte fra, stålkvalitet, kaliber, kulevalg og hastighet. Man pleier ofte å si at hastigheten er det som ødelegger stålmål, og med det mener man at kuler i mindre kaliber men stor hastighet har større sjanse for å trenge gjennom. Et eksempel med riflekalibre er at 6,5 x 55 mm kan ha større gjennomtrengningskraft enn .338 Lapua Magnum ut til en viss avstand.
I konkurranser arrangert av International Practical Shooting Confederation (IPSC) er hørselvern og vernebriller påbudt, og følgende minimumsavstander for ulike våpentyper oppgitt:
Den amerikanske produsenten av stålskiver Shooters Element anbefaler 1/4" tykkelse (6.35 mm) i AR500 kvalitet til pistolskyting med kalibre som 9 mm, .40 S&W og .45 ACP med en sikkerhetsavstand på 10 yards (ca. 10 m). Til rifleskyting anbefaler de 3/8" (9.525 mm) AR500, og ulike avstander med tanke på å bevare skivene: Kalibre som .223 og .308 har foreslått minst 75 yards (ca. 70 m), og større og raskere kalibre som 22-250, 30-06, 300 Win Mag eller .338 Lapua har foreslått 120-150 yards (ca. 110–140 m). Det skal likevel ha blitt skutt mye nærmere under testing uten problem.
Kulevalg
Man må unngå å skyte kuler med stålkjerne (som Forsvarets miljøammunisjon) eller andre harde kuler med panserbrytende egenskaper, ettersom da disse kulene ikke blir pulveriserte. De kan komme tilbake mot skytteren som rikosjett og/ eller kan skade skivene.
Vanlige kuler med blykjerne pulveriseres ved treff og vil sprute ut til sidene. I stedet for rikosjett får man sprut av kulestøv til sidene, og man skal derfor unngå å stå for nært eller ved siden av skivene under skyting.
Oppheng
Kjetting og sjakler lager mest lyd og er mest populært som oppheng. Tau ryker fort, men et annet alternativ som holder lenge er oppskårne slanger til bildekk.
Bruk
Metallsilhuett, skiskyting og Steel Challenge er eksempler på øvelser hvor det utelukkende skytes på stålmål. Stangskyting og felthurtigskyting i Det frivillige Skyttervesen kan arrangeres med enten stålmål, pappskiver eller elektroniske skiver. Stålmål brukes dessuten ofte i dynamisk sportsskyting, langholdsskyting og westernskyting.
Dynamisk sportsskyting
I dynamisk sportsskyting brukes både stålmål og pappskiver. Det brukes blant annet standardiserte stålskiver kalt «poppers», men det kan brukes egne varianter så lenge de er i henhold til regelverket (appendix C3). Minste størrelse for henholdsvis sirkuære og firkantede skiver til både rifle og pistol er satt til 15 cm Ø/ 15×15 cm, mens største tillate skiver for pistol er satt til 30 cm Ø/ 30×30 cm og for rifle 30 cm Ø/ 45×30 cm.
São Tomé og Príncipes kvinnelandslag i fotball
São Tomé og Príncipes kvinnelandslag i fotball representerer São Tomé og Príncipe i internasjonale kamper. São Tomé og Príncipe er et av verdens fattigste land, og med et beskjedent innbyggertall på rett over 200 000, har det vist seg vanskelig for landet å generere nok penger til å delta i internasjonale turneringer. Herrelandslaget har ikke spilt siden 2003, mens kvinnelaget spilte sin siste kamp (foreløpig) i 2006. Ingen av de to lagene har vært på FIFAs ranking på en stund.
São Tomé og Príncipes kvinnelandslags historie dermed svært kort. I kvaøifiseringen til Afrikamesterskapet i 2002 møtte de naboen Gabon og tapte klart i begge kampene. Deretter, i kvalifiseringen til 2006-mesterskapet møtte laget Togo. São Tomé og Príncipe tapte igjen klart for mesterskapsdebutanten. Det var den siste registrerte kampen til São Tomé og Príncipe.
Tatjana Gonobobleva
Tatjana Pavlovna Gonobobleva (russisk: Татьяна Павловна Гонобоблева født 19. november 1948 i St. Petersburg, død 28. mai 2007) var en sovjetisk volleyballspiller som deltok i de olympiske leker 1972 i München.
Gonobobleva ble olympisk mester i volleyball under OL 1972 i München. Hun var med på det sovjetiske laget som vant volleyballturneringen for damer foran Japan og Nord-Korea. Sovjetunionen vant semifinalen med 3-1 over Nord-Korea og i finalen vant de over Japan med 3-2. Gonobobleva spilte fem kamper i OL-turneringen.
Botswana under Sommer-OL 2016
Botswana deltok under Sommer-OL 2016 i Rio de Janeiro, Brasil i perioden 5. – 21. august 2016.
Koji Murofushi
Koji Alexander Murofushi (japansk: 室伏広治, født 8. november 1974 i Numazu, Japan) er en japansk tidligere sleggekaster.
Faren er Shigenobu Murofushi, en tidligere kjent sleggekaster (kalt Asias Jernmann), og moren (Serafina Moritz) er en rumensk tidligere spydkaster. Foreldrene er nå skilt. Han er 187 cm høy og veier 89 kilo. Han har en personlig rekord på 84,86, noe som gir ham femteplass på statistikken over verdens lengste sleggekast. I 2000 ble han den første asiatiske kasteren som passerte 80 meter. Han fikk gull i sleggekast under OL 2004 i Athen, foran hviterusseren Ivan Tikhon. Den ungarske kasteren Adrian Annus stod øverst på pallen, men måtte senere levere medaljen til Koji Murofushi etter å ha blitt avslørt i dopingkontrollen.
Murofushi begynte med sleggekast som 15-åring, og viste tidlig sitt store talent. Han ble trent av faren. Murofushis stil kjennetegnes av svært høy rotasjonshastighet og kroppsholdningen.
Siden 2014 er han også «Director of Sport, Sport Department» for Sommer-OL 2020.
Murofushi la opp i 2016.
Resultatutvikling
2004	83,15
2003	84,86 2002	83,33 2001	83,47 2000	81,08 1999	79,17 1998	78,57 1997	75,72 1996	73,82 1995	72,32 1994	69,54 1993	68,00 1992	66,30 1991	61,76
Jojada (persertiden)
Jojada var antagelig den fjerde ypperstepresten i Israel etter landflyktigheten. Han var sønn av ypperstepresten Eljasjib. (Nehemja 12: 10, 11, 22) En av sønnene til Jojada hadde giftet seg med en datter av den svikefulle horonitten Sanballat, noe som Nehemja fordømte. (Nehemja 13: 28, 29)
Eirik Gjesdal
Eirik Gjesdal (født 1979 i Sandnes) er en videojournalist og regissør ansatt i NRK Rogaland.
I 2021 laget han dokumentarserien Krigerhjerte for NRK. Den vant Stavanger Journalistlags journalistpris for beste reportasje.
I 2022 laget han serien Cowboyen og kongen om Arvid Mæland. Serien har blitt sett av oppunder 400.000.
Cyrioxus
Cyrioxus er en artsrik gruppe av biller som hører til familien praktbiller (Buprestidae).
Utbredelse
Slekten er utbredt i Ny-Caledonia.
Frode Elsness
I 2001 førte en hendelse i Gausdal Classics til at Elsness trakk seg fra turneringen; og Elsness var borte fra organisert sjakkliv frem til 2004. Den aktuelle hendelsen skjedde i 5. runde i partiet mot Kristian Trygstad der Elsness forsøkte å vinne et tårnsluttspill med merbonde. I teorien burde stillingen vært remis, men Trygstad var i kraftig tidsnød. Trygstad hadde bedt dommeren Hans Olav Lahlum om å erklære partiet remis, noe Elsness motsatte seg. Lahlum utsatte avgjørelsen og fulgte det videre partiforløpet. Da Trygstads tid tok slutt fikk han medhold i kravet. Elsness spilte 6. runde i turneringen også, men trakk seg i protest etter dette. Elsness kom tilbake til sjakken med en sterk fjerdeplass i 2004-utgaven av NM. I 2007 vant Elsness det åpne NM i hurtigsjakk.
Elsness' første norgesmesterskap og kongepokal kom i 2008. Han og Jon Ludvig Hammer delte førsteplassen etter hovedturneringen i Tønsberg 5.-13. juli. Stikkampen ble spilt i Moss 26.-27. september, og denne vant Elsness 1.5-0.5 etter å ha vunnet første parti med hvit og holdt remis i andre parti med svart.
Som tittelforsvarer gjorde Frode Elsness en sensasjonelt sterk start med fire strake seire i eliteklassen under Sjakk-NM i Bergen 2009, og beseiret både førsterangerte Jon Ludvig Hammer og andrerangerte Simen Agdestein. Etter en kampremis i femte runde mistet Elsness sin udelte ledelse da han i sjette runde tapte innbyrdes oppgjør mot stormester Kjetil A. Lie. Elsness slo imidlertid tilbake med seier i et langt parti mot norgesmesteren fra 2007, Espen Lie, i sjuende runde. Med 4.5/6 mot svært sterk motstand hadde han gode sjanser både til å forsvare sitt norgesmesterskap og til å ta sitt første napp i stormestertittelen. Muligheten for GM-napp forsvant imidlertid med et uventet tap mot den unge lagkameraten Espen Forså i åttende runde, og etter ytterligere en lang kampremis i siste runde manglet Elsness et halvt poeng på en ny omkamp om NM-tittelen. Eliteklassen i Sjakk-NM 2009 var imidlertid en av historiens sterkeste, og Elsness' andreplass med 6.0/9 og foran fem stormestre var dermed også et av hans sterkeste resultater noensinne.
Frode Elsness har i flere sesonger vært førstebordsspiller for førstelaget til Moss SK, som vant eliteserien 2008-09.
Cychramus
Utseende
Middelsstore (gjerne 4-7 millimeter), brede og litt flate, halvblanke, gulrødlige glansbiller. Oversiden er fint punktert og kledt med korte hår.
Levevis
De voksne billene finnes gjerne på blomster, særlig på planter i skjermplantefamilien. De har også blitt funnet i bikuber. Larvene lever på ulike sopper, særlig kan de være tallrike på honningsopper.
Rafael Roncagliolo
Fortunado Rafael Roncagliolo Orbegoso, kjent som Rafael Roncagliolo (født 14. november 1944 i Lima i Peru, død 1. mai 2021 samme sted), var en peruansk sosiolog, politiker og en gang utenriksminister.
Storbritannias kvinnelandslag i basketball
Storbritannias kvinnelandslag i basketball er landslaget i basketball som representerer Storbritannia i internasjonale konkurranser.
Rafael Roncagliolo
Bakgrunn
Roncagliolo vokste opp i Nasca, der faren hans var borgermester.
Han gikk på Colegio de la Inmaculada og studerte deretter sosiologi ved Pontificia Universidad Católica del Perú i Lima frem til 1970. Så ble han journalist. Han arbeidet blant annet for dagsavisen Expreso. Senere hadde han også ledende stillinger i radio og fjernsyn. Han underviste i spansk og var dessuten professor i sosiologi ved Universidad Nacional Mayor de San Marcos og Pontificia Universidad Católica del Perú.
Storbritannias kvinnelandslag i basketball
Landslaget er rangert som nummer 49 på FIBA-rankingen, og har deltatt i Sommer-OL én gang under OL på hjemmebane i 2012, samt deltatt tre ganger i EuroBasket.
Rafael Roncagliolo
Politisk virke
Roncagliolo assisterte flere peruanske ministerier og institusjoner som rådgiver. I 1995 var han en av grunnleggerne av organisasjonen Asociación Civil Transparencia. Den fant anerkjennelse i alle partier for en uavhengig, nøytral instans som valgovervåker i Peru, for å se til at valgene forløp korrekt.
Da Ollanta Humala ble president den 28. juli 2011 ble Roncagliolo utenriksminister. Han gikk av i mai 2013. Han ble kritisert for sin holdning til uroen i Venezuela og dets president Nicolás Maduro.
Fra april 2015 til mai 2016 var Roncagliolo Perus ambassadør i Spania.
Han døde den 1. mai 2021 i Lima av covid-19 midt under valgkampen for en ny president.
The Amazing Race 17
The Amazing Race 17 er den syttende sesongen av den amerikanske realityserien The Amazing Race. Den syttende sesongen fulgte elleve lag med to personer, med et pre-eksisterende forhold, i et kappløp rundt i verden.
Anestesilegene Natalie "Nat" Strand og Katherine "Kat" Chang vant den syttende sesongen av The Amazing Race, og ble det første kvinnelige laget til å vinne den amerikanske versjonen av The Amazing Race.
Produksjon
Den syttende sesongen av The Amazing Race strakk seg 51 000 km gjennom ti land på fire kontinenter i løpet av 22 dager. Innspillingen begynte 26. mai 2010 og ble avsluttet 15. juni 2010. Ghana og Bangladesh ble besøkt for første gang. I tillegg, ble Storbritannia, Norge og Sør-Korea besøkt for første gang siden henholdsvis den syvende, den sjette og den fjerde sesongen. For første gang i The Amazing Race sin historie, krysset lagene polarsirkelen.
Før sesongen ble sendt på TV, la CBS ut et videoklipp fra en av etappene på nettsiden deres. Klippet viste Claire, i et forsøk å skyte en vannmelon med en sprettert, bli truffet i ansiktet av en vannmelon etter at den ikke ble skutt ut på skikkelig måte. Hun ble i et kort øyeblikk liggende lamslått etter hendelsen, men ellers ikke alvorlig skadet. Klippet gikk viralt rundt på internett.
Ved Pit-Stop etter den tredje etappen i Ghana, hjalp lagene til med å renovere skolen de besøkte i løpet av etappen.
Casting
Søknadsfristen for denne sesongen, gikk ut 4. februar 2010.
Under den åttende etappen i Oman, fridde Chad Waltrip til kjæresten Stephanie Smith.
Gary & Mallory Erwin deltok igjen i The Amazing Race: Unfinished Business, der lag fra den tolvte sesongen til den syttende sesongen deltok for andre gang. Mallory deltok også i den andre All-Stars-sesongen, der lag fra den fjortende til den tjuetredje sesongen deltok. Denne gangen deltok hun sammen med Mark Jackson fra den tyvende sesongen, etter at Bopper Minton ble syk rett før innspillingen av All-Stars-sesongen startet.
Resultat
Følgende lag deltok i kappløpet, med deres relasjon på det tidspunktet innspillingen foregikk og annonsert av CBS.
Premier
Premiene ble gitt til laget som kom på førsteplass i de respektive etappene. Reisepremiene ble sponset av Travelocity.
Etappe 1 (USA → Storbritannia)
I sesongens første Veisperring, måtte et lagmedlem dra på hesteryggen til en turneringsområde. Der måtte de bruke en stor sprettert til å skyte en vannmelon mot en rustning som stod 15 meter unna. Når de veltet rustningen over, ville hoffnarren gi dem neste ledetråd.
Tilleggsoppgaver:
Etappe 2 (Storbritannia → Ghana)
I denne etappens Veisperring, måtte et lagmedlem selge solbriller til de hadde tjent GH₵15. De fikk ikke lov til å selge et par for lavere pris enn GH₵3. Når de hadde tjent GH₵15, ville de motta neste ledetråd. I denne etappens Veivalg, måtte lagene velge mellom Tune In (Innstilling) eller Check Out (Utsjekking). I Tune In, måtte lagene dra til Adom Electronics. Der måtte lagene hente et oppsett for TV-antenne og ta den med til et merket hus, hvor de måtte sette opp antennen etter kundens smak. Når fjernsynsapparatet fikk inn klare signaler, ville de motta neste ledetråd. I Check Out, måtte lagene dra til Emmanuel's Woodshop. Der måtte de velge en figurativ kiste og frakte den til et utstillingslokale på den andre siden av byen for å motta neste ledetråd.
Etappe 3 (Ghana)
I denne etappens Veisperring, måtte et lagmedlem gjennomføre en boksetrening. Etter å ha surret hendene inn på skikkelig måte, måtte de slå mot en boksesekk og deretter hoppe tau i 60 sekunder hver. Etter vel gjennomført treningsøkt, ville boksetreneren gi dem neste ledetråd. I denne etappens Veivalg, måtte lagene velge mellom Bicycle Parts (Sykkeldeler) eller Language Arts (Språkkunst). I Bicycle Parts, måtte begge på laget bruke en pinne til å rulle en sykkelfelg over en fotballbane og tilbake uten å berøre den med hendene eller at den veltet. Når begge på laget hadde klart det, ville et av skolebarna gi dem neste ledetråd. I Language Arts, måtte lagene velge et ordtak med åtte uthevete fraser som tilsvarte en serie med åtte Adinkra-symboler. Ved hjelp av en dekodernøkkel i nærheten, måtte lagene finne de åtte symbolene i et stort letekryssord. Når de hadde sirklet inn det riktige settet med Adinkra-symboler, ville et av skolebarna gi dem neste ledetråd.
Tilleggsoppgaver:
Etappe 4 (Ghana → Sverige)
Som Fartsdump i denne etappen, måtte Michael & Kevin sitte på stoler laget av is i ti minutter før de kunne fortsette kappløpet. I denne etappens Veisperring, måtte et lagmedlem velge et hundespann og spenne dem fast til en dyckvogn. Deretter måtte de føre hundene gjennom en løype og samle inn fem forskjellige flagg langs løypen som de måtte bytte mot et pelsskinn på slutten av løypen. Pelsskinnet måtte de bringe tilbake til leiren for å motta neste ledetråd. I denne etappens Veivalg, måtte lagene velge mellom Sleds (Sleder) eller Beds (Senger). I Sleds, måtte lagene ake ned en løype på TechSled på under ett minutt og 58 sekunder for å motta neste ledetråd. Hvis de overskred tiden, måtte de begynne på nytt. I Beds, måtte lagene bygge en tradisjonell, samisk jordhytte kjent som goahti og deretter innrede den med pels og et ildsted. Når den eldre samiske kvinnen var fornøyd med arbeidet, ville hun gi dem neste ledetråd.
Etappe 5 (Sverige → Norge)
I sesongens eneste Snarvei, måtte lagene dra til Stornaustet på Vidrek. Der måtte lagene spise en hel porsjon med smalahove. Første laget som spiste opp måltidet, vant Snarveisledetråden. I denne etappens Veisperring, måtte et lagmedlem rappellere av Skjombrua og deretter signalisere etter en av to ventende båter som ville gi dem neste ledetråd. Etter å ha hentet ledetråden, måtte de bruke en jumar til å klatre opp igjen til brodekket. I denne etappens Veivalg, måtte lagene velge mellom Bike (Sykkel) eller Boat (Båt). I Bike, måtte lagene sykle langs en merket løype til et skilt, der kombinasjoner av tall og farger ble vist. Lagene måtte memorere fargekombinasjonen som hadde samme farge som på syklene deres og deretter bruke kombinasjonen til å låse opp deres neste ledetråd. I Boat, måtte lagene bruke et referansekart til å navigere en båt til et bestemt sted. Deretter måtte de levere to torsk og en motorsag til en sommerhytte for å motta neste ledetråd.
Advisory Committee on Antarctic Names
Advisory Committee on Antarctic Names (ACAN eller US-ACAN) er en rådgivende komité under United States Board on Geographic Names som er ansvarlig for å anbefale navn på geografiske objekter i Antarktis. USA anerkjenner ikke territorialkrav i Antarktis, så ACAN tildeler geografiske navn på hele kontinentet – i samråd med andre nasjonale nomenklaturorganisasjoner der det er hensiktsmessig.
ACAN har publisert retningslinjer for navngiving, basert på rekkefølge på innkomne søknader, egnethet, og i hvilken grad bruk allerede har blitt etablert.
The Amazing Race 17
Etappe 6 (Norge → Sverige → Russland)
I denne etappens Veivalg, måtte lagene velge mellom Classical Music (Klassisk musikk) eller Classic Cinema (Filmklassiker). I Classical Music, måtte lagene dra til Beloselskij-Belozerskij-palasset. Der måtte lagene lytte til tre forskjellige komposisjoner (Musorgskijs «Bilder fra en utstilling», Rimskij-Korsakovs «Scheherazade» og Tsjajkovskijs «Troika») som ble spilt på tre nummererte grammofoner. Deretter måtte de gå inn i en musikksal fylt med pianister som spilte forskjellige komposisjoner og måtte ta et noteark fra hver av pianistene som spilte en av komposisjonene de hadde lyttet på. Når de hadde plassert notearkene i riktig rekkefølge, ville maestroen gi dem neste ledetråd. I Classic Cinema, måtte lagene dra til Lenfilm. Der måtte lagene lete gjennom hundrevis med filmruller etter en som passet med filmen som ble avspilt i kinoen (Sergej Eisensteins «Oktober»). Når de hadde funnet den riktige filmrullen, ville kinomaskinisten gi dem neste ledetråd. I denne etappens Veisperring, måtte et lagmedlem kle seg opp som en babusjka, plukke opp en sekk med 50 poteter og deretter fylle en trillebår med kumøkk. Deretter ville en babusjka vise dem hvordan man plantet poteter og ville gi dem neste ledetråd når potetene var plantet.
Tilleggsoppgave:
Etappe 7 (Russland)
I denne etappens Veivalg, måtte lagene velge mellom Circus Band (Sirkusband) eller Circus Clown (Sirkusklovn). I Circus Band, måtte lagene lære å spille en russisk folkesang («Kalinka» av Ivan Larionov) på trekkspill. Når de hadde spilt sangen på riktig måte, ville korpslederen gi dem neste ledetråd. I Circus Clown, måtte lagene lære seg kunsten å spinne tallerkener og få ti tallerkener til å spinne samtidig uten at de falt av. Når de hadde klart det, ville en klovn gi dem neste ledetråd. I denne etappens Veisperring, måtte et lagmedlem spille en runde med gorodki. Når de hadde klart å fjerne gorodkiformasjoner, ville de motta neste ledetråd.
Etappe 8 (Russland → Oman)
I denne etappens Veisperring, måtte et lagmedlem rappellere 150 meter ned siden av Jabal Shams til et område med hundrevis av oljelamper og finne en av få oljelamper som inneholdt Aladdins magiske ring. Når de hadde funnet en, kunne de bytte den mot deres neste ledetråd. I denne etappens Veivalg, måtte lagene velge mellom Water Table (Vannbord) eller Wedding Table (Bryllupsbord). I Water Table, måtte lagene pumpe opp vann fra en brønn og inn i en vannlastebil. Deretter måtte de kjøre tilbake til byen for å levere vann til deres tildelte hus i nabolaget Aswat Al Eid. Når vannet var levert, ville kunden gi dem neste ledetråd. I Wedding Table, måtte lagene dra til et arabisk marked. Der måtte lagene kjøpe 25 høns og flere andre ingredienser som trengs til den tradisjonelle, omanske matretten maqbous. Når retten var ferdig tilberedt, måtte de levere maqbousen til et brudepar som ville gi dem neste ledetråd.
Tilleggsoppgaver:
Etappe 9 (Oman → Bangladesh)
I denne etappens Veivalg, måtte lagene velge mellom Balanced Meal (Balansert måltid) eller Balanced Bricks (Balanserte murstein). I Balanced Meal, måtte lagene ta med seg 30 fylte tiffin-bokser og frakte dem med en båt til en større båt i havnen. Der måtte lagene løfte boksene ombord i båten og deretter ta med ti tomme bokser tilbake til land for å motta neste ledetråd. I Balanced Bricks, måtte lagene losse murstein fra en mursteinslekter og bære dem i kurver på hodene deres til en butikk ved markedet. Når de hadde levert 100 hele mursteiner, ville de motta neste ledetråd. I denne etappens Veisperring, måtte et lagmedlem montere en sykkelrickshaw, ved hjelp av alle deler som var gitt, for å motta neste ledetråd.
Tilleggsoppgave:
Etappe 10 (Bangladesh → Kina)
I denne etappens Veisperring, måtte et lagmedlem bruke spisepinner til å lete blant flere plater med mat på en buffet etter en av fem falske matbiter som vanligvis blir brukt som utstilling. Hvis de plukket opp en matbit som var ekte, måtte de spise den før de kunne velge en ny matbit. Når de hadde funnet en matbit som ikke var ekte, ville de motta neste ledetråd. I denne etappens Veivalg, måtte lagene velge mellom Ding Ding eller Sampan. I Ding Ding, måtte lagene dra med Hongkongs sporveier, kjent på folkemunne som "Ding Ding", for å lete etter tre skilt (lese "Pit Stop", "Statue" og "Square") som ville avsløre plasseringen for etappens Pit-Stop. I Sampan, måtte lagene dra til kaianlegget ved Jumbo Kingdom. Der måtte lagene ta med et fuglebur med to undulater ombord i en sampan og lete i Aberdeen Harbour etter en båt med registreringsnummer lik nummeret på fugleburet deres. Når de hadde funnet riktig båt, kunne de bytte fugleburet mot plasseringen for etappens Pit-Stop
Etappe 11 (Kina → Sør-Korea)
Tilleggsoppgave:
Etappe 12 (Sør-Korea → USA)
Tilleggsoppgaver:
Stalagmosoma
Stalagmosoma er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).
Beskrivelse
Nokså små, svarte gullbasser med hvite til rosa tegninger. Pronotum har lys kant, og dekkvingene lyse tverrflekker.
Levevis
Disse billene lever i ørkenområder. De voksne billene besøker blomster for å ete pollen.
Utbredelse
Slekten er utbredt i nordøst-Afrika og Midtøsten.
Komposisjonsprinsipp
Harmoni og dynamikk er to begreper som danner et par: Harmoni står for ro, balanse og samklang. Dynamikk forbinner vi med bevegelse, spenning, kraft og motsetninger. Harmoni og dynamikk er motsatte prinsipper i formgivingen; Enten er formen dynamisk, eller så er den harmonisk. Begge prinsippene har omtrent den samme funksjon i komposisjonen, å bestemme hva slags forhold vi skal ha mellom elementene i komposisjonen. Dynamiske uttrykk er gjerne asymmetriske, mens Harmoniske gjerne er symmetriske.
Poysdorf
Poysdorf er en bykommune i delstaten Niederösterreich i Østerrike. Kommunen hadde cirka 5,500 innbyggere (2018).
Komposisjonsprinsipp
Enhet: Enhet vil si at en komposisjon oppleves som et samlet hele. Formen på et objekt i bildet gjentar seg mange ganger. Det blir på en måte en rytme i bildet, det gjentar seg hele tiden. Akkurat som en rytme som gjentar seg i musikk.
Balanse: Man søker som regel etter balanse i et bilde. Et eksempel er å plassere et "tungt" objekt i et bilde, i fremste del av bildet. Det gjør at bildet "står stødig" og det blir balanse. Eller man kan bruke det gylne snitt
Bevegelse: Bevegelse går ofte innenfor det samme som liv og spenning, og gir en følelse av orden og fremdrift. Man kan oppnå bevegelse innen fotografi, men dette er ved hjelp av lang lukkertid på kameraet som gir bevegelsesuskarphet. En komposisjon uten bevegelse kan fort bli monoton, kjedelig og tamt, men samtidig kan for mye bevegelse skape rot. Bevegelse kan gå horisontalt, vertikalt, diagonalt eller i en form. Eksempler på bevegelse er linjer, gjenstander i bevegelse, en pekende hånd, skygger, gjenstander som gjentar seg, gjenstander med tydelig høyde eller breddeformat.
Proporsjon: Proporsjon betyr forhold, forhold mellom to forskjellige størrelser. For eksempel i en kontrast, når det blir en slik forskjell skaper det liv, og sørger for at elementene fremhever hverandre. Eksempler fra bilder: Det kan være forhold mellom to sider av samme element, du kan ha forhold mellom høyde og bredde på et bilde, eller på et element i bilde.
Kontrast: Ordet kontrast betyr motsetninger eller forskjell. Kontraster finnes både på farger, størrelser og følelser. For eksempel svart/hvit, proporsjoner, liten/stor og sur/glad.
Spenning og liv: Spenning og liv blir skapt når det skjer noe uventet eller hyggelig. Spenning oppstår mellom forskjellige elementer dersom det er en stor forskjell på de forskjellige elementene, for eksempel i størrelse, farger eller styrke. Spenning og liv kan lett skapes i et fotografi, for eksempel ved å skape en kombinasjon av lys og mørke, som vil føre til en følelse av trygghet, men også en tung og dyster følelse. Størrelsen på ulike elementer skaper også spenning. Fargekontraster og lys-mørk kontraster er med på å skape liv og spenning.
Claudia Christian
Tidlig liv og familie
Claudia Christian ble født 10. august 1965 i Glendale i California. Hennes familie flyttet til Connecticut litt etterpå. Fem år gammel ble hun bitt av skuespiller-basillen når hun spilte en indianer i et skole-skuespill. Etter at familien returnerte til California, gikk hun ut av high school 16 år gammel, og begynte på sin skuespiller-karriere. Hun arbeidet i en kaffe-butikk og en klesbutikk i to år, før hun fikk sin første skuespillerrolle.
Claudias bestefar er en kirurg, og hennes tre eldre brødre er genetiske ingeniører og veterinærer. Claudia liker å lytte til opera, å male, extrem-sport, spille piano, samle antikviteter og være vert for middagsselskaper. Hun snakker flytende fransk, italiensk og tysk og liker å spille teater i disse språkene.
Skuespillerkarriere
Til og begynne med spilte Claudia i serier som T.J. Hooker, Dallas, Falcon Crest og The A-Team. Hun ble så kjent for rollen som en stripper som ble besatt av aliens i filmen The Hidden (1987) og som modellen Hexina i Hexed (1993), like før B5-perioden begynte.
Babylon 5
I 1994 startet science fiction-serien Babylon 5. Christian spilte rollen som "Susan Ivanova", nestkommanderende for romstasjonen Babylon 5. Serien gikk i fem sesonger, var en kjempesuksess og Christian var med i de fire første sesongene. Hun forlot serien uventet etter 4. sesong etter uenighet i kontraktsforhandlingene. At det på den tiden var usikkert om det ville bli noen 5. sesong forsterket problemene. Hun er med i en episode i 5. sesong som ble filmet i løpet av den 4. sesongen. Hun har også spilt i flere av spin-off filmene basert på Babylon 5.
Etter B5
I 1999 var Claudia Christian avbildet i Playboy. I den senere tid har hun en av hovedrollene i science-fiction serien Star Hyke. Dette er en britisk science fiction / komedie, som skulle startet i 2005, men har ennå ikke kommet på luften.
Utvalgt filmografi
Listene under er ikke komplett, se Internet Movie Database – Bruce Boxleitner
Diana Sujew
Diana Sujew (født 2. november 1990) er en tysk friidrettsutøver som konkurrerer i mellomdistanseløp.
Hun representerte Tyskland under Sommer-OL 2016 i Rio de Janeiro, der hun ble utslått i semifinalen på 1500 meter.
EK Engelmann Wien
Historie
Klubben ble grunnlagt i 1922 som Pötzleinsdorfer SK. Wien vant fem Østerrikske (one as Pötzleinsdorfer SK) titler, og en tysk, i 1939, da Østerrike var okkupert av Tyskland på den tiden.
Nanna Melland
Nanna Melland (født 8. november 1969 i Oslo) er en norsk smykkekunstner. Hun mottok Kunsthåndverkprisen under Norske Kunsthåndverkeres årsutstilling i 2008.
Utdannelse
Nanna Melland er utdannet gullsmed fra Elvebakken skole i Oslo i 1992–1995. Hun har mastergrad i sosial antropologi, religionshistorie og tibetansk språk fra Universitetet i Oslo (1997). Hun er også utdannet edemetallformgiver fra Institut for Ædelmetal i København (2001). Hun fikk også MFA i smykkekunst fra Akademie der Bildenden Künste München (2008), der hun var en student av Otto Künzli.
Gruppeutstillinger (i utvalg)
Hun var prisvinner av Prize of Excellence ved utstillingen "Pushing Boundaries & Chasing Challenges" i Beijing i 2013.
Høyesterett
En høyesterett er en domstol som dømmer i siste instans i et selvstendig rettssystem, som en stat, delstat eller lignende. Høyesterett i en jurisdiksjon dømmer gjerne primært saker av prinsipiell betydning, og på denne måten dannes presendens som lavere domstoler følger.
I Tyskland er funksjonen som føderal høyesterett delt, ved at de har en egen føderal grunnlovsdomstol (Bundesverfassungsgericht) og ytterligere fem likestilte føderale høyesteretter i ikke-konstitusjonelle saker, nemlig Bundesgerichtshof, Bundesverwaltungsgericht, Bundessozialgericht, Bundesfinanzhof og Bundesarbeitsgericht. Muligheten for at de likestilte domstoler kan komme til avgjørelser med motstridende innhold er løst ved opprettelsen av et fellesorgan (Gemeinsamer Senat der obersten Gerichtshöfe des Bundes).
På grunn av internasjonale traktater og medlemskap i internasjonale organisasjoner er det blitt mindre entydig hvilke domstoler som har funksjon av høyesterett i europeiske stater. For eksempel føyer Norge seg etter rettsavgjørelser i Den europeiske menneskerettsdomstol (i henhold til Den europeiske menneskerettskonvensjon, EMK) selv om Høyesterett har kommet til motsatt utfall innen det norske rettssystemet. EF-domstolen i Luxemburg har siden 1964 (saken Costa mot ENEL) lansert en doktrine om at den er overordnet de enkelte medlemslands respektive høyesteretter innenfor EF-rettens område.
Verdenscupen i hurtigløp på skøyter 2009/10 – Verdenscup 2 – 500 meter menn
Verdenscup nummer to i sesongen 2009/10 i hurtigløp på skøyter for menn på 500 meter i Thialf i Heerenveen, Nederland fredag den 13. november 2009. Samme distanse ble også gått på lørdagen/den andre dagen 14. november samme helg.
Det første 500 meter-løpet (fredag) ble vunnet av japanske Keiichiro Nagashima på 34,98 foran amerikanske Tucker Fredricks på andreplass og nederlandske Ronald Mulder på tredjeplass. Gruppe B ble vunnet av kinesiske Liu Fangyi på 35,52 foran canadiske Kyle Parrott på andreplass og nederlandske Michel Mulder på tredjeplass.
Det andre 500 meter-løpet (lørdag) ble vunnet av japanske Joji Kato på 34,98 foran nederlandske Jan Smeekens på andreplass og sørkoreanske Lee Kang-seok på tredjeplass. Gruppe B ble vunnet av canadiske Kyle Parrott på 35,58 foran sørkoreanske Mo Tae-bum på andreplass og russiske Dmitrij Lobkov på tredjeplass.
Offentlighetsprinsippet
Offentlighetsprinsippet regnes som et grunnleggende demokratisk prinsipp. Det bidrar til å styrke og videreutvikle demokratiet.
Offentlighetsprinsippet omfatter både debatt og tilgangen på informasjon.
En åpen og fri samfunnsdebatt er grunnleggende for et fungerende demokrati. Informasjon om samfunnsspørsmål generelt og forvaltningens virksomhet spesielt, er en forutsetning for en informert samfunnsdebatt. Åpenhet bidrar til å øke allmennhetens innsikt i politiske spørsmål og prosesser, og til engasjement i samfunnsspørsmål.
Offentlighetsprinsippet betyr i Skandinavia prinsippet om at alle skal ha rett til å ta del i offentlige handlinger og retten til å være til stede ved domstolsforhandlinger og andre besluttende politiske møter og sammenhenger. Prinsippet om folks rett til innsyn i det offentliges/forvaltningens saksdokumenter er i dag grunnfestet i norsk lovgivning og praksis. Det er ingen uenighet om at det skal gjelde et offentlighetsprinsipp for forvaltningens saksdokumenter.
Muligheten for innsyn og dermed til å gjøre seg kjent med, påvirke og kontrollere forvaltningens virksomhet, skal sørge for at folk får tillit til forvaltningen – både de delene som er direkte styrt av folkevalgte og de delene der de daglige beslutninger treffes av administrasjonen.
Åpenhet kan dermed også bidra til at folk flest oppfatter forvaltningens avgjørelser og saksbehandling som legitime, og gjøre det lettere å innarbeide forvaltningens avgjørelser og skape forståelse for dem. Innsynsretten – retten til å få informasjon - vil også bidra til at samfunnsdebatten kan føres på et best mulig informert grunnlag, styrke allmennhetens engasjement i samfunnsspørsmål og derved bidra til et levende folkestyre.
Betydningen av innsyn har økt i takt med at det offentlige har fått stadig flere oppgaver, og i takt med at stadig flere beslutninger blir delegert til administrasjonen.
Offentlig innsyn i virksomheten til forvaltningen er et viktig prinsipp i forvaltningsretten bestemt i offentleglova. Den fastslår at forvaltningens virksomhet er offentlig.
Enhver kan kreve innsyn i det offentlige innholdet i en hvilken som helst bestemt sak, helt uavhengig av om man har tilknytning til saken eller ikke, og uten å måtte begrunne hvorfor. Det kreves bare at det identifiseres hvilken sak det gjelder. Forvaltningsorganers postlister legges gjerne ut på Internett som følge av dette prinsippet, og disse er nyttige verktøy for å identifisere bestemte saker.
Det er imidlertid en rekke unntak fra hovedregelen om fullt innsyn. Og om disse blir anvendt på riktig måte, er det vanskelig for den enkelte som krever innsyn, å ta stilling til.
Prinsippet om offentlighet er et viktig premiss for pressefriheten og medienes arbeidsvilkår. Retten til tilgang på informasjon er avgjørende for at pressen skal fylle sin samfunnsrolle og fungere som ”vaktbikkje”. Derfor er praktiseringen av offentlighetsloven/offentleglova viktig, og særlig at det offentlige praktiserer meroffentlighet ved forespørsler om tilgang på informasjon. Meroffentlighet betyr at et forvaltningsorgan alltid skal vurdere om et dokument likevel skal gjøres kjent helt eller delvis, selv om det etter bestemmelser i loven kan unntas fra offentlighet.
Norsk Presseforbund jobber særlig med spørsmål om offentlighet og hjelper norske medier i spørsmål om tilgang på informasjon og ved klager når informasjon unndras offentligheten. Både pressen, bedrifter og organisasjoner og enkeltpersoner kan klage til Sivilombudsmannen hvis de mener at det foreligger brudd på offentleglova.
Steve McCrory
Steve McCrory (født 13. april 1964 i Detroit i Michigan, død 1. august 2000 i Detroit), var en amerikansk bokser som deltok i de olympiske leker 1984.
McCrory ble olympisk mester i boksing under Sommer-OL 1984 i Los Angeles. Han vant den nest letteste vektklassen, fluevekt opp til 51 kg. Det var 31 boksere fra 31 nasjoner i denne vektklassen. I finalen beseiret han Redzep Redzepovski fra Jugoslavia på poeng.
Bertha Chiú
Bertha Chiú Núñez (født 22. august 1933 i Estación Lucero, død 16. september 2009 i Ciudad Juárez) var en meksikansk idrettsutøver, som konkurrerte i friidrett, basketball og softball.
Bakgrunn
Chiú ble født i landsbyen Estación Lucero i nærheten av Villa Ahumada i Chihuahua, nord i Mexico. Da hun var fem år gammel flyttet foreldrene med henne til Ciudad Juárez, der de ble boende. Hun drev med basketball, softball og friidrett, særlig spydkast, og regnes som en av de fremste idrettsutøverne fra Chihuahua.
Idrettskarriere
Hun deltok i basketball under Sentralamerikanske og karibiske leker 1946. Der vant Mexico turneringen, foran Cuba og Panama. Under Sentralamerikanske og karibiske leker 1950 fikk hun sølv i spydkast, og hun fikk bronse i spydkast under Panamerikanske leker 1951. Hun fikk sølv i spydkast under Sentralamerikanske og karibiske leker 1954, og vant spydkast under Sentralamerikanske og karibiske leker 1959, foran Raquel Trujillo fra Mexico og Mercedes García fra Venezuela. I 1955 kom hun på sjuendeplass i spydkast under Panamerikanske leker. Hun fikk bronse under Sentralamerikanske og karibiske leker 1962.
Utmerkelser
I 1983 ble hun ført opp på Ciudad Juárez Hall of Fame, og i 1986 ble hun ført opp på Mexican Sports Confederations Recinto de lo Inmortales. I 2007 ble hun kåret til årtusenets friidrettsutøver (Atleta del Milenio) i Ciudad Juárez og århundrets idrettsutøver (Deportista del siglo) i Chihuahua.
Referanser
<References />
Jojada (kongetiden)
Jojada var yppersteprest i Israel på den tiden Joram, Ahasja og Joasj var konger i Judariket. (2. Kongebok kap. 10 og 11; 2. Krønikebok kap. 23 og 24)
Jojada var gift med Josjeba, som også kalles Josjabat. Hun var datter av kong Joram, men ikke nødvendigvis av hans kone Atalja. Etter at Jorams sønn Akasja var død, tilrev enkedronningen Atalja seg makten i landet i seks år og forsøkte å drepe alle i kongeætten. Men Jojada og Josjeba skjulte Joasj, den yngste sønnen til Akasja. Til sist sørget Jojada seg for at Joasj ble utropt til konge og Atalja ble drept.
Det sies så at Joasj var en god konge hele den tiden Jojada levde, fordi øverstepresten øvde en god innflytelse på ham. Til sist døde Jojada i en alder av 130 år. Man viste ham den spesielle ære å begrave ham sammen med kongene. Men da han var død, begynte kong Joasj å oppføre seg galt. Jojadas sønn Sakarja irettesatte åpenlyst kongens handlemåte. Det førte til at Sakarja ble steinet foran tempelet. Kong Joasj ble til sist myrdet etter å ha blitt såret i et slag.
NM i mangekamp 1953
NM i mangekamp 1953 var en del av NM i friidrett 1953.
Det ble konkurrert i femkamp og tikamp for menn, og trekamp og femkamp for kvinner. Mesterskapet i trekamp for kvinner og femkamp for menn ble arrangert i Halden 21. juni. Mesterskapet i femkamp for kvinner og tikamp ble arrangert på Bislett stadion i Oslo 26.-27. september.
Marmorslottet i Rana
Stedet er kjent for sin marmor, og vannet har gjennom tusenvis av år dannet flere huler, jettegryter og nydelige formasjoner i marmoren. Løse bergmasser som kalk, har gjennom tusenvis av år blitt vasket ut i elven.
I 2021 forsvant trappa og taussikringen i nedfarten til marmorslottet. Årsaken var trolig isgang. Derfor er det svært krevende og farlig, spesielt ved vått underlag, å gå ned.
Danuta Urbanik
Danuta Urbanik (født 24. desember 1989) er en polsk friidrettsutøver som konkurrerer i mellomdistanseløp.
Hun representerte Polen under Sommer-OL 2016 i Rio de Janeiro, der hun ble utslått i semifinalen på 1500 meter.
Overleverne
Overleverne er en dokumentarserie som gikk på NRK1 i 2016 og 2018. Den handler om mennesker som har overlevd dramatiske episoder, og hvordan disse episodene endret livene deres. I 2019 vant serien Gullruten for beste dokumentarserie. Serien vant også fagprisen for beste regi. En av episodene, «Jenta fra Utøya», vant den europeiske kringkasterprisen Prix Circom for beste dokumentar.
Beverley Cross
Beverley Cross (født 13. april 1931, død 20. mars 1998) var en britisk dramatiker. Han var gift med den engelske skuespilleren Maggie Smith, som han giftet seg med 23. august 1975 på Guilford Registry office. De var gift helt til 20. mars 1998, da han døde. De fikk ingen barn sammen.
Frank Tate
Frank Tate (født 27. august 1964 i Detroit i Michigan), amerikansk bokser som deltok i de olympiske leker 1984. Tate ble olympisk mester i boksing under Sommer-OL 1984 i Los Angeles. Han vant vektklassen lett mellomvekt, opp til 71,0 kg. Det var 34 boksere fra 34 nasjoner i denne vektklassen. I finalen beseiret han Shawn O'Sullivan fra Canada på poeng.
Ragne Grande
I 2018 mottok hun Heddaprisen i kategorien beste kvinnelige hovedrolle/skuespiller for rollen som Laura Wingfield i Glassmenasjeriet av Tennessee Williams.